b'\n_START_ARTICLE_\nStephen Blauner\n_START_PARAGRAPH_\nJules Stephen \xe2\x80\x9dBoom Boom\xe2\x80\x9d Blauner (19. syyskuuta 1933 New York, Yhdysvallat \xe2\x80\x93 16. kes\xc3\xa4kuuta 2015 Marina Del Rey, Kalifornia, Yhdysvallat) oli laulaja Bobby Darinin yhdysvaltalainen manageri ja hyv\xc3\xa4 yst\xc3\xa4v\xc3\xa4, elokuvatuottaja ja BBS Productionsin j\xc3\xa4sen yhdess\xc3\xa4 Bob Rafelsonin ja Bert Schneiderin kanssa.\n_START_SECTION_\nEl\xc3\xa4m\xc3\xa4 ja ura\n_START_PARAGRAPH_\nBlaunerin vanhemmat olivat Eugene ja Marion Blauner. He asettuivat asumaan New Yorkiin, jossa Blauner syntyi. H\xc3\xa4nen lapsuudenyst\xc3\xa4v\xc3\xa4ns\xc3\xa4 oli Bert Schneider. He olivat erottamattomat Schneiderin kuolemaan saakka. Schneiderin is\xc3\xa4 ty\xc3\xb6skenteli Columbia Picturesilla. Blauner ihaili jo nuorena Al Jolsonia, jonka tarinan h\xc3\xa4n n\xc3\xa4ki 13-vuotiaana 18 kertaa ja innostui itse viihdealasta._NEWLINE_H\xc3\xa4n tutustui my\xc3\xb6s Sammy Davisiin, ja t\xc3\xa4m\xc3\xa4kin yst\xc3\xa4vyys s\xc3\xa4ilyi. H\xc3\xa4n oli Bobby Darinin maganeri useita vuosia vuoteen 1965._NEWLINE_Tuottajaryhm\xc3\xa4 BBS Productionin j\xc3\xa4senen\xc3\xa4 h\xc3\xa4n oli mukana tuottamassa monia merkitt\xc3\xa4vi\xc3\xa4 elokuvia ja ohjelmia, kuten Easy Rider, dokumentti Hearts and Minds, Monkees-sarjaa (1966), Rajut kuviot, Viimeinen elokuva, Vain unelmilla on siivet, Safe Place._NEWLINE_Blauner on John Goodmanin n\xc3\xa4yttelem\xc3\xa4n\xc3\xa4 henkil\xc3\xb6hahmona Kevin Spaceyn vuonna 2004 ohjaamassa Bobby Darinin el\xc3\xa4m\xc3\xa4kertaelokuvassa Beyond the Sea.'